సెయింట్ మేరీ కేథడ్రాల్

సెయింట్ మేరీ కేథడ్రాల్, ఆంధ్ర ప్రదేశ్ రాష్ట్రంలో,వైఎస్‌ఆర్ జిల్లా, కడప నగరంలో గల   పెద్ద చర్చి. ఇది నగరంలోని మరియాపురంలో కర్నూలు - చిత్తూరు జాతీయ రహదారి మీద వుంది.
ప్రత్యేకతలు
 1992 ఫిబ్రవరి 19 వ తేదీన ఆ చర్చిని ప్రారంభించారు. 
 ఈ చర్చి ఆధునిక నిర్మాణం. రాష్ట్రంలో ఇటువంటిది మరెక్కడా లేదు. ఆ రోజుల్లో నిర్మాణానికి అయిన ఖర్చు కోటి రూపాయలు. 
 చర్చి పైభాగంలో రంగురంగుల గుమ్మటం ప్రకాశిస్తూ ఉంటుంది. ఈ గుమ్మటం రాత్రిపూట వెలుగులు విరజిమ్ముతూ ప్రకాశవంతంగా కనిపిస్తుంది. 
 తెల్లని పాలరాతితోను, ఆకుపచ్చ రాతితోను ఈ మందిరాన్ని నిర్మించారు. 
 సువిశాల మైదానంలో అందమైన ఈ మందిరం చూచేవారికి కనువిందు చేస్తుంది.
 ప్రతిరోజూ ప్రార్థనలతో ఈ క్రైస్తవ మందిరం ప్రశాంతి కేంద్రంగా ఉంటుంది. ఆరోగ్యమాత వేడుకలు, క్రిస్మస్ వేడుకలు ఆనంద పారవశ్యాలతో సాగుతాయి. 
 హిందూ, క్రైస్తవ వాస్తుశిల్ప నిపుణులచే ఈ మందిరం నిర్మించబడింది.

మూలాలు, వనరులు
వైఎస్ఆర్ జిల్లా విజ్ఞాన విహార దర్శిని - డా. జానమద్ది హనుమచ్ఛాస్త్రి, విద్వాన్ కట్టా నరసింహులు

వర్గం:వైఎస్ఆర్ జిల్లా పుణ్యక్షేత్రాలు